"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Järgmised pool tundi on One Way saate päralt.
Nagu tavaliselt, toob saate teieni misjoniühendus One Way Mission.
Tere tulemast saatesse!
Tänases õpetusosas jätkab One Way tegevjuht Tapani Suonto
eelmise nädala teemat "Võta jalatsid jalast!"
Enne seda kuuleme One Way uutest sammudest kodumaatöös.
Küsitlen tegevjuht Tapani Suontot.
Sõna elavaks
Armuannid tuliseks
Kutsumus kirkaks
Usk kaineks
Jeesus lähedaseks
Jüngerluskool
Ligi 30 aastat on One Way tegevus keskendunud Soomes pealinnale.
Sinna on ehitatud tööle vastupidav vundament,
kust Püha Vaim on juhendanud tööd kuni maailma otsani välja.
Nüüd on Soomes uute sammude aeg.
- Tere tulemast stuudiosse, Tapani Suonto. - Aitäh.
- Mis need uued sammud on?
- Tahame käivitada rakugrupitegevuse,
mis loob aluse ärkamisele kuni perifeeriaküladeni välja.
See grupitegevus ei järgi ehk tavalist koguduse kodugruppide vormi,
vaid tegemist on tegevusgruppidega, mis peaksid inimeste eest hoolitsema
ja valmistama neid uuteks Püha Vaimu antavateks ülesanneteks.
- Milline see grupitegevus praktikas välja näeks?
- Grupid hakkavad korraldama kodudes ühel õhtul nädalas
meie netijüngerluskooli, mille materjal on netis juba olemas.
Need alustavad suurt jüngriks tegemise lainet,
mida püüame levitada kõikjale Soome.
Samal ajal alustavad grupid sihikindlat eestpalvetegevust,
mis loob aluse ärkamisele igas piirkonnas.
Nad loovad omavahelist ühtsust. Ühtsus on ärkamise eeldus.
Vaja on nägemusega inimesi, kellel on kutse Jumalalt
ja tugev omavaheline ühtsus.
Nad hakkavad teostama ülesandeid, mida Püha Vaim neid tegema juhib.
Me ei hakka siit määrama, mida iga grupp teeb,
vaid juhendame igaüht leidma Jumala plaane ja juhatust.
Usun, et nende gruppide peale valatakse võimsalt välja Püha Vaim
ja need toovad lähiaastail esile olulist vilja.
- Tekib küsimus, miks tehakse need uued sammud just nüüd?
- Usun, et Jumal tahab anda Soomele ärkamise.
See aga eeldab kogudust, kes suudab seda vastu võtta.
Tänapäeva kristlust mürgitab ühelt poolt liberalism,
mis levitab üha jõulisemalt oma võltsvalgust
ja röövib viimasegi lootuse ärkamise võimalikkusest.
Liberalism ei mõjuta üksnes Luteri kirikut,
vaid võtab kahjuks maad ka äratuskristlaste seas.
Samas on jõudnud meie maale ka uusi, võõraid valeõpetusi,
mis mürgitavad samuti kristlust,
nii et Püha Vaim ei saa selle kõigega ühineda.
Poolesüdameline kristlus on halvanud kogudust nii,
et see ei suuda enam ärkamist esile tuua.
Vajame naasmist algupärase usu juurde,
kus inimesed olid tõelised Jeesuse jüngrid.
Usk ilmnes südame kuulekusega Piiblisõnale
ja elu südametuksena, mida põhjustas Püha Vaim.
See ongi meie eesmärk Soomes.
- Kes võib sellist tegevusgruppi asutada?
- Selle võib põhimõtteliselt alustada oma kodus üks abielupaar,
kes hakkab koos palvetama, et Jumal saadaks sinna veel paar inimest.
See on esimene samm.
Teise sammuna hakkab grupp korraldama jüngerluskooli,
mis on saadaval interneti kaudu.
Kord nädalas kogunetakse sõpradega jüngrikoolitusprotsessile.
Usun, et seejärel räägib Jumal selle grupiga palves ja juhib neid.
Nad saavad tarkust Pühalt Vaimult, kuidas oma piirkonda mõjutada,
et ärkamine võiks edeneda ja Jumal saaks liikuda.
One Way Mission pakub gruppidele igasugust abi ja toetust.
Meil on palju kogemusi palvetöös, evangeliseerimises, järeltöös,
halastustöös, misjonitöös jne.
Kõike seda kapitali, mida One Way on õppinud ja teeb,
võib jagada kõikjal Soomes.
Lisaks on meil palju kogenud evangeliste,
muusikuid, lauljaid, õpetajaid, hingehoidjaid, eestpalvetajaid,
kes võivad anda Soomes sama panuse, mida on külvatud pealinnapiirkonnas.
Anname kõikvõimalikku abi ja tuge tööle,
mida need grupid Soomes tegema hakkavad.
- Netijüngerluskoolis osaleb juba praegu gruppe kogudustest.
Kas mõne koguduse grupp võib ka sellise töörühma luua?
- Kindlasti. On selge, et mitmed kohalikud kogudused
tahavad meie nägemusega liituda.
Kui koguduste töötegijad on meie eesmärkide
ja Soome olukorra suhtes sama meelt ning tahavad selle suhtes midagi teha,
jätkub meie koostöö kogudustega nagu siiani kõikjal Soomes.
One Way toetab selles töös kõigiti ka kohalikke kogudusi.
Kogu meie nägemus, õpetusmaterjalid ja tegevusviisid
on üldkehtivad kõigis protestantlikes kogudustes
ning neid on hea ära kasutada.
Loodamegi sütitada kohalikke kogudusi tegutsema.
- Kas One Way Mission alustab nüüd Soomes kogudusi?
- See on huvitav küsimus, millele ma ei oska vastata.
Ajalugu näitab, et ärkamine pole inimeste kontrolli all.
See on nagu tulvavesi, mis rajab endale ise teed.
Mõnede ärkamiste tagajärjel on sündinud isegi uued kirikkonnad,
mida ei osatud ärkamise algul kuidagi ette ennustada.
Seepärast on enneaegne mõelda, millised tagajärjed sellel kõigel on.
Meie peaeesmärk on ärkamine.
Peame olema eelkõige üskikisikutena ja ka organisatsioonina valmis
tegema kõik, et aidata inimestel leida Jeesus Kristus
ning aidata neid Jumalat teenima, et ärkamine võiks edeneda.
One Wayl on koguduste rajamises pikk kogemus.
Oleme rajanud maailmas üle 100 koguduse
ja meie pastorid teevad seda tööd iga päev maailma eri nurkades.
One Way absoluutne kohus on rajada vajadusel kogudusi.
Kohustus lähtub sellest,
et kui inimesed tulevad usule, peab neid õpetama ja jüngriks tegema.
Neile tuleb pakkuda usklikke osadust, kus nad saavad üles ehituda,
ja samuti võimalust teenida Jumalat ning osaleda jumalariigi ehitamisel
ja koguduse tegevuses.
Kui seda ei suudeta kuskil pakkuda, on One Way valmis kogudust rajama,
kui Jumal annab oma armus selleks ressursid ja võimalused.
- Kas suudaksid öelda kokkuvõtlikult, mis on selle kõige eesmärk või moto?
- One Way eesmärk on alati olnud väga lihtne -
tahame aidata inimesi.
Tahame aidata igal kristlasel võtta oma koht Jumala plaanis
ning kasvada ja juurduda Kristuses,
et iga kristlane võiks tunda rõõmu Jumala tööst ja teenimisest.
Samas tahame aidata ka uskmatutel leida tõelist südamerahu Kristuses.
Tahame aidata kodutuid, näljaseid, orbe, üksildasi, haigeid, vigaseid,
leski ja nii edasi kõikjal maailmas.
Sellest soovist on sündinud kogu One Way Mission.
Usun, et eelkõige on selleks mõju avaldanud Püha Vaim.
- One Way netijüngerluskool on poole aastaga populaarseks saanud.
Sellel on iga nädal sadu vaatajaid ja iga päev registreerub uusi.
Seesama netijüngerluskool saabki mainitud rakugruppide aluseks.
- Jah. Soomes on palju erinevaid piiblikoole.
Osad keskenduvad teaduslikule teoloogiale,
osad on mõeldud üksnes vastpöördunuile jne.
One Way netijüngerluskoolil on üks eesmärk -
aidata inimesel kasvada vaimsest beebist tõeliseks jüngriks,
kes leiab oma koha Jumala plaanis ja teenib Teda.
See näib inimesi innustavat.
Sajad usklikud on aastate vältel meie jüngerluskooli läbinud
ja see on olnud meie töö alus,
mille tagajärjel teenivad sajad täna Soomes ja maailma eri paigus Jumalat.
See on ka jüngerluskooli vili.
Seegi kool pole mõeldud üksnes vastpöördunuile,
kes on teretulnud ja kellele on seal palju pakkuda,
vaid kõigile.
- Isegi neile, kes polegi veel usklikud.
- Jah, nemadki on teretulnud.
Kristust veel mittetundvad inimesed saavad sealt palju vastuseid.
Jüngerluskooli kõrval on kogu One Way Missioni maailm
ja suured võimalused teenida Jumalat erinevates töövormides nii kodumaal
kui kaugetel misjonipõldudel.
Selline osalus ja tegutsema asumine võib olla sadadele
tulevastel aastatel pöördepunktiks.
- Olen kuulnud, et sul on Soome pärast mure.
Räägi sellest veidi.
- Soome saabub pidevalt üha uusi valeõpetusi,
mis viivad endaga kahjuks inimesi kaasa.
Viimastel kuudel meelitas tuhandeid kristlasi õpetus,
mis õhutas neid kogudusest lahkuma.
Selle õpetuse järgi saabub Jeesus peagi järele neile,
kes on lahkunud kogudustest ja valmistuvad Tema tulemiseks.
Uskumatult paljud usuvad seda.
On ingliõpetused, mis loovad inglimaailmast väärarusaamu,
nagu õpetaks ja juhendaks inglid inimesi igapäevaselt.
Ühe vaimse tervendaja sõnul käib tema juures palju usklikke,
et saada abi okultismi vastu.
Kaine, karismaatilise kristluse piir on hämardumas,
mis tekitab kogu Soomes muret.
Samaaegselt valeõpetuste levikuga, mis tihti suuri kriise põhjustavad,
liberaliseerub Soome kristlus täiesti ennenägematult.
See ei juhtu üksnes Luteri kirikus, vaid ka teistes ringkondades.
Soome olukord on väga tõsine.
Kui kogu Soome rahvas on valmis vett peale tõmbama
oma esiisade usule, mis on olnud selle rahva aluseks,
ja kogudus vaevleb kriisides, on Soome olukord tõesti tõsine.
Kui mingit muutust ei tule, ootab kogudust halb tulevik.
- Samuti ka tervet Soomet.
- Nii see on. See mõjutab kõike, mis Soomes lähiaastail juhtub.
Kuidas saab Jumal rahvast õnnistada?
Kui saaksime muuta praegust protsessi
ja saabub ärkamine, muudab see ka Soome saatust.
Mina usun seda ja usuvad paljud teisedki.
Kogen, et kui oleme saanud Jumalalt õhutuse asuda tegutsema
kõikjal Soomes ja tegema kõik selle olukorra muutmiseks,
on see Jumala vastus murele, mida meie
ja tuhanded teised kristlased siin maal praegu tunnevad.
Kui tõstame jüngerluse, palve ja usklike tõelise osaduse
ning Püha Vaimu juhtimise ja tegutsema asumise
kristlaskonna seas põhieesmärgiks,
ei saa see riigis mitte mõju avaldada.
Sina võid olla üks vastus oma piirkonna vaimsele olukorrale.
Võid olla üks inimene Jumala armees, kes asub võitlusse maa eest.
Nõrkus või oskamatus pole Jumalale takistuseks.
Kui hakkad pühendunult tegutsema,
varustab Ta sind nii, et võid teenida Teda viljakalt
ja elada oma elu rõõmuga.
Alusta sellest, et palvetad oma rakugrupi eest,
nii et Jumal saadaks sulle inimesi,
kellega iga nädal netijüngerluskooliks koguneda.
Nagu rääkisime, võivad osaleda ka inimesed,
kes pole veel usklikud,
kuid kellest saavad kooli kaudu vägevad tööriistad Jumala käes.
Palvetades võib Püha Vaim juhtida sind valdkondadesse,
millest sa veel midagi ei tea.
Kui sul pole netiühendust ja arvutit,
saab meilt õpetussarju ka CD- ja DVD-plaatidel.
Jumal võib saata su gruppi inimese, kellel on arvuti ja netiühendus.
Võta meiega ühendust ja räägi oma kavatsustest.
Hakkame sinu eest palvetama, anname edaspidiseks nõu
ning räägime oma nägemusest ja järgmistest sammudest.
Võid tutvuda netijüngerluskooliga meie veebilehel
www.onewaymission.fi
Hakkame tegutsema!
One Way pühapäevapidu - kell 12.00 Vuorikatu 19, Helsingi
Nüüd järgneb õpetusosa.
Tapani Suonto jätkab teemat "Võta jalatsid jalast!"
Kuid Mooses ütles Jumalale: Kes olen mina,
et võiksin minna vaarao juurde ja viia Iisraeli lapsed Egiptusest välja?”
Kes mina selline olen?
Kui inimene on kord läbi kukkunud, tekib tal hirm,
kui Jumal teda kuhugi saadab.
Aga Jumal kostis: Mina olen sinuga,
ja see olgu sulle tähiseks, et mina sind olen läkitanud:
kui sa rahva Egiptusest oled välja viinud,
siis te teenite Jumalat sellel mäel.”
Mõtle: mägi, kuhu Mooses oli oma lambakarjadega sattunud
oma aastatepikkuse kõrbeelu vältel, polnudki tavaline mägi.
Jumal oli ise selle mäe valinud ja juhtinud Moosese samme kõrbes.
Moosesel polnud sellest aimugi.
Mooses küsis: Kes mina selline olen?
See oli õige küsimus.
Mooses polnudki keegi. Selle tõe oli ta kõrbes ära õppinud
ja nüüd tegi ta selle avalikuks.
Nii see ongi. Igaüks meist peab elus tõdema:
Kes mina selline olen? Ei keegi.
Aga Jumala vastus on alati sama: "Mina olen sinuga!",
ja see muudab kõik.
Meie pole keegi, kuid kui Jumal on meiega,
näeb kõik teisiti välja.
Kui Jumala tegelikkus, Jumala pühadus ja arm saadab sind
ja on sinuga, oled sa nagu Mooses.
Seesama Jumal, kes kord Moosese saatis,
saadab ka sind.
Kuhu ta sind saadab?
Ülesande juurde, mille Ta on sulle valmistanud
ja milleks Ta sind oma koolis koolitab.
Kuigi sa Teda oma kõrbes ei näe, jälgib Ta sinugi samme
ja on sinu kõrval, et juhtida sind läbi sinu kõrbe, kui sa Teda usud.
Ükski kõrbepäev polnud Moosese jaoks asjatu.
Ükski kõrbepäev pole sinugi puhul asjatu.
Need on täpselt kavandatud, et võiks ilmneda Jumala pühadus.
Siis Mooses ütles Jumalale:
Vaata, kui ma lähen Iisraeli laste juurde ja ütlen neile:
Teie vanemate Jumal on mind läkitanud teie juurde,
aga nemad küsivad minult: Mis ta nimi on?,
mis ma siis neile pean vastama?”
Ja Jumal ütles Moosesele: Ma olen see, kes ma Olen!”
Ja ta jätkas: Ütle Iisraeli lastele nõnda:
Ma Olen” on mind läkitanud teie juurde.”
Ja Jumal ütles Moosesele veel: Ütle Iisraeli lastele nõnda:
Jahve, teie vanemate Jumal, Aabrahami Jumal, Iisaki Jumal
ja Jaakobi Jumal, on mind läkitanud teie juurde;
see on igavesti mu nimi ja nõnda peab mind hüütama põlvest põlve!"
Jumal ilmus selle nimega vaid oma rahvale, mitte teistele.
Vaaraoga rääkides nimetab Ta end Issandaks, heebrealaste Jumalaks.
Jeesus ütles oma jüngritele: Mina olen Hea Karjane.
Mina olen Eluleib. Mina olen Tee, Tõde ja Elu.
Aga kui Jeesus ütles variseridele: "Enne Aabrahami sündimist olin mina,"
tahtsid nad Teda kividega surnuks visata.
Piibel ütleb: Nõnda peab mind hüütama põlvest põlve!
Ta on endiselt Aabrahami Jumal, Iisaki Jumal ja Jaakobi Jumal.
Seesama Jumal, kes ilmub meile Piibli lehekülgedel,
kui loeme Aabrahami, Iisaki ja Jaakobi kohta
ja tegutses imeliselt nende eludes, juhib ka meie elusid.
Seesama Jumal, kes teostas oma väega
terveid rahvaid ja ajastuid puudutavaid plaane,
tegutseb täna meiegi seas.
Nii nagu Ta oli pikalt vait, kasvatades oma sulaseid kõrbes
suurte ülesannete jaoks, nii tegutseb Ta ka täna.
Töö on veel pooleli.
See põlvkond peab viima lõpule aegade alguses tehtud plaanid.
Neid teostasid omal ajal Aabraham, Iisak, Jaakob, Mooses, Taavet,
Johannes, Paulus ja paljud teised omal ajal.
Nende plaanide lõpphetked on meile osaks saanud.
Me ei näe enam selliseid patriarhe nagu Mooses või Aabraham.
Püha Vaimu ajastul teostab seda suurt missiooni terve kogudus.
Enam ei tõuse üht Moosest või üht Aabrahami;
see aeg on möödas.
Tõuseb Jumala valmistatud kogudus, kelle Ta on kõrbes koolitanud
ja täidab oma Vaimuga.
See tõuseb ja täidab oma viimase ülesande
praegusel ajastul, kus meie elame.
Piibel ütleb: "Aga see rahvas, kes tunneb oma Jumalat,
jääb kindlaks ja tegutseb."
Mitte kõik ei jää kindlaks, ega kõik täida oma ülesannet.
Aga need, kes tunnevad oma Jumalat,
kes on läbinud omad kõrbekoolid ja tunnevad Teda, keda usuvad,
jäävad kindlaks ja täidavad oma ülesande.
Hoolitsegem selle eest, et võiksime osaleda selles,
mida Aabrahami, Iisaki ja Jaakobi Jumal teeb lõpuaegadel.
Ta on endiselt seesama Jumal.
Tema plaanid on endiselt olemas ja neid täidetakse tänapäevalgi.
Läbigem Jumala koolid vaikselt ja täitkem oma ülesanne,
nagu Mooses omal ajal.
See on tänaseks kõik.
Kui sa ei näinud eelmine kord Tapani Suonto õpetuse esimest osa,
külasta meie kodulehte aadressil www.onewaymission.fi,
kust leiad saatearhiivi.
Õnnistatud nädalat!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri